Document ID: 32006R2026

KOMISIJAS REGULA (EK) Nr. 2026/2006
(2006. gada 22 decembris),
ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (1), un jo īpaši tās 19. un 20. pantu,
tā kā:
(1)
Regulas (EK) Nr. 2368/2002 20. pantā paredzēta iespēja izdarīt grozījumus II pielikumā sniegtajā dalībnieku sarakstā Kimberli procesa sertifikācijas sistēmā.
(2)
Bulgārija un Rumānija ir minētas Kimberli procesa sertifikācijas sistēmas II pielikumā.
(3)
Ņemot vērā minēto valstu pievienošanos Eiropas Savienībai 2007. gada 1. janvārī, Bulgārija un Rumānija katra atsevišķi pārtrauc piedalīties Kimberli procesa sertifikācijas sistēmā 2006. gada 31. decembrī un tādēļ ir svītrojamas no dalībnieku saraksta.
(4)
Tāpēc ir attiecīgi jāgroza II pielikums.
(5)
Regulas (EK) Nr. 2368/2002 19. pants nosaka, ka dalībvalstis šajā regulā noteikto uzdevumu pildīšanai var iecelt Kopienas iestādes un uzticēt Komisijai III pielikumā minēto Kopienas iestāžu saraksta uzraudzību.
(6)
Beļģija un Vācija ir informējušas Komisiju par izmaiņām ziņās par savām attiecīgajām Kopienas iestādēm.
(7)
Attiecīgi jāgroza III pielikums,
IR PIEŅĒMUSI ŠO REGULU.
1. pants
Regulas (EK) Nr. 2368/2002 II pielikumu aizstāj ar šīs regulas I pielikumu.
2. pants
Regulas (EK) Nr. 2368/2002 III pielikumu aizstāj ar šīs regulas II pielikumu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. decembrī

Labels: 7
3
14